Uutisissa: "Herätys, tai me kuolemme".
Rodulliset, sosiaaliset ja poliittiset erot jakavat Amerikkaa.
Mikä parantaa maamme? Ainoastaan herätys, sanovat jotkut.
Ja: Kutsu pyhitykseen.
Piispa Wellington Boonen viesti seurakunnalle: -
Unohtakaa muu ja menkää Jumalan läsnäoloon.
Lisäksi: "Raamatun ajan valtatie" vie meidät kadulle, -
jota pitkin Jeesus muinoin kulki juutalaisten temppeliin.
KRISTILLISEN MAAILMAN UUTISET
Hei! Tervetuloa uutisten pariin. Olen George Thomas.
Tervetuloa takaisin töihin!
Amerikka hoipertelee pandemiassa -
sekä poliittisissa, rodullisissa ja sosiaalisissa levottomuuksissa.
Mikä parantaa syvän jakautumisen?
Kristityt uskovat, että vastaus on suuren herätyksen toivossa.
Charlene Aaron otti selvää, -
mitä hengellinen uudistus edellyttää maassamme.
Pääkaupungista Keskilännen vainioille uskovat ovat rukoilleet Jumalaa -
antamaan Amerikalle herätyksen.
Osa uskoo, että kansakunta on romahtamaisillaan -
ja ainoa toivo on Jumalan voiman ja läsnäolon ilmestyminen.
Herätys, tai me kuolemme. Meidän täytyy tulla pisteeseen, -
jossa emme voi enää elää ilman ilmestymistä.
Se voi olla henkilökohtainen. Tietää, että tarvitaan läpimurtoa.
Mikä parantaa meitä repivät rodulliset, sosiaaliset ja poliittiset erot?
Michael Brown kirjoittaa uudessa kirjassaan, -
että herätys on asioiden muuttumisen ehdoton edellytys.
Tämä on ratkaiseva hetki. Amerikka ratkeilee saumoista.
Siihen ei ole poliittisia tai sosiaalisia ratkaisuja.
Seurakunnasta on tullut kykenemätön. Olemme käännekohdassa.
Ilman Jumalan ilmestymistä -
Amerikka sellaisena kuin sen tunnemme voi olla tiensä päässä -
tai mennä niin pilalle, että jälkikasvu varttuu ihan eri maailmassa.
Regentin yliopiston teologian laitoksen dekaani Corne Bekker myötäilee: -
on hengellisen tilinteon aika.
Uskon Amerikan tunnistavan, että politiikka ei kykene pelastamaan sitä, -
ideologia ja sosiaalinen muutos eivät kykene pelastamaan sitä, -
ainoastaan Jeesuksen evankeliumi.
Historian herätyksiä tutkiva Bekker uskoo, -
että seurakunnan pitää valmistautua, ennen kuin se voi uudistua.
Herätys on kautta seurakunnan historian ollut Jumalan suvereeni liike.
Yksikään ihminen ei pysty siihen.
Se on yliluonnollista. Meidän pitää ehdottomasti pyytää sitä Jumalalta.
Psalmissa 85 pyydetään Jumalaa virvoittamaan meidät jälleen eloon.
Toiseksi pitää antaa Pyhän Hengen tutkia sydäntämme.
Brown oli vuonna 1995 johtamassa Brownsvillen herätystä, -
joka kesti kuusi vuotta.
Brown: herätykset ovat normista poikkeavia ja käsikirjoittamattomia.
Kun herätys saapuu, se ei kosketa vain muutamaa ihmistä.
Herätys koskettaa seurakuntarakennusten ulkopuolella.
Suurimmat Brownsvillen todistukset tulivat kävijöiden seurakunnista -
ja Jumalan tulesta, joka paloi seura- kunnissa kuukausia ja jopa vuosia.
Bekker uskoo, että Amerikassa on tapahtumaisillaan jotain suurta.
Aito herätys tapahtuu kaduilla, kodeissa -
ja yhteiskunnan pimeimmissä paikoissa.
Ajattele maailman kaoottisimpia ja pimeimpiä paikkoja.
Siellä Henki leijuu odottaen saavansa luoda uudeksi. Ei ole vielä myöhäistä.
Vaikutus on kiistämätön, hän uskoo.
Tulemme näkemään tavattoman muutoksen -
ensin seurakunnassa mutta myös yhteisössä.
Perheet eheytyvät.
Rikokset vähenevät.
Maailmaan tulee pyhyyden janoa ja nälkää.
Merkkejä on jo näkyvissä, Brown sanoo.
Olen ollut puhumassa, nyt kun rajoituksia on helpotettu.
Näen Jumalan liikkuvan. Näen nälän.
Näen ihmisten itkevän Jumalan läsnäolossa, -
vapautuvan ja muuttuvan siellä täällä. Uskon sen leviävän.
Voimme nähdä herätyksen tulen syttyvän kansassa.
Charlene Aaron, CBN News.
Eräs hengellinen johtaja on ryhtynyt konkreettisiin toimiin -
herätyksen eteen. Hän kutsuu kristittyjä pyhityksen päivään.
Piispa Wellington Boone sanoo, että nyt on aika vastustaa paholaista.
Siksi hän järjestää kymmenen tunnin pyhityskokouksen 10. lokakuuta.
Piispa Wellington Boone kutsuu uskovia valmistautumaan.
Hän sanoi CBN:n Rukouslinkissä, että Jumala hämmästyttää meidät pian.
Amerikka sanoo: "Homma hoituu." Herra sanoo: "Okei, näytäpä."
Tämä kansakunta ei ole huutanut Jumalan puoleen.
Siltä puuttuu pyhittäytyminen.
Sanot merkkien viittaavan siihen, että Jumala hämmästyttää meidät pian.
Miksi olet siitä niin varma?
Herätys ei ole koskaan tullut, kun meillä on mukavaa.
Se on vaatinut aina uhrauksia. Nyt, kun pimeys täyttää maan -
ja synkeys kansat, Jumala sanoo kohottavansa lippunsa.
Uskon ihmisten rukoilevan palavasti. Se kiinnittää Jumalan huomion.
Jumala ei ole tehnyt suuria massojen kautta. Hän käyttää jäännöstä.
Uskon, että ympäri maailman on jäännös niitä, -
jotka rukoilevat, koska Hän näyttää olevan ainoa vastaus.
Nyt ainoa varma asia on, että kukaan ei tiedä, mitä tehdä.
Jumala sanoo: "Minä tiedän!"
Pyhitys tarkoittaa pyhäksi tekemistä tai ylempään tarkoitukseen vihkimistä.
Mitä se sanoo Jumalalle, kun uskovat kokoontuvat pyhittäytymään -
esimerkiksi nyt 10. lokakuuta?
Uskon Hänen vahvistavan ihmisten luottamusta siihen, -
että jos Jumala on heidän puolellaan ja he hoitavat tehtävää, -
mikään ei kaada heitä.
Tuleva herätys ei ole vain kokous tai tilaisuus.
Se muuttaa kaiken.
Se, miksi me tulemme Jumalassa, on suurempi kuin se, mitä käymme läpi.
Pyhityskokoontumisen on määrä alkaa -
10. kuun 10. päivänä klo 10 ja kestää 10 tuntia.
Mitä numero 10 merkitsee? Minkä jakeen olet valinnut tapahtumalle?
Joh. 10:10: Varas tulee varastamaan, tappamaan ja tuhoamaan.
Ihmisiä on kuollut koronaan. Suhteita on tuhoutunut.
Avioeroja on enemmän kuin koskaan.
Olemme nähneet maastopaloja, maanjäristyksiä, hurrikaaneja.
Seurakuntia on nostettu tikunnokkaan.
Jeesus sanoi tulleensa antamaan elämän ja yltäkylläisyyden.
Kun pyhittäydymme Jumalan edessä, -
näemme mahdollisuudet suurempina kuin haasteet.
Sanot, että tämä ei ole isojen nimien konferenssi -
vaan Sanan kuuntelua, rukousta ja Herran odottamista.
Mitä odotat Jumalan tekevän?
Uskon, että niiden 10 tunnin aikana Pyhä Henki tulee yllemme niin, -
ettei jää epäselväksi, vaellammeko Jumalan asioissa vai emme.
Vau! Herätys on tulossa. Kaikki sanovat samaa.
Tilaisuutta voi seurata 10. lokakuuta -
Rock Churchin netti- ja Facebook- sivuilta klo 10:stä eteenpäin (EST).
Lisätietoja osoitteessa cbnnews.com. - Kiitos raportista.
Tulossa: Yövartio. Afganistanin kristityt vartioivat -
ja lakkaamatta rukoilevat peläten, milloin Taleban kolkuttaa ovelle.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Radikaali islam on palaamassa Afganistaniin -
Taleban-hallinnon alla. Monet uskonyhteisöt piileskelevät.
CBN:n Brody Carter selvitti, miten uskonvähemmistöjä aiotaan suojella.
Talebanin noustua valtaan elokuussa Afganistanin talous sakkaa, -
naisilta on viety oikeudet ja erityisesti kristityt pelkäävät tulevaa.
USCIRF-komitea toivoo, että taloutta ja Talebanin poliittisia tavoitteita -
käytettäisiin neuvotteluvalttina.
Taleban on jo pelotellut, uhannut ja ottanut kohteekseen -
uskonvähemmistöjen yhteisöjen johtajia.
Kabulin kadut ovat nyt täynnä nuoria taistelijoita.
Rauhaa ja vakautta ylläpidetään väkivallalla, -
mm. sieppauksilla ja pyhäkköjen tuhoamisella, -
kuten pommi-iskulla moskeijaan hiljattain.
Lisäksi toukokuussa 2021 ainakin 85 ihmistä, pääosin hazaratyttöjä, -
kuoli pommi-iskuissa lukion lähellä.
USA:n uskonnonvapauskomissio USCIRF varoittaa -
ja tiedottaa vähemmistöjen hädästä.
Taleban ilmoitti kaksi viikkoa sitten, -
että teloitukset ja raajojen irti hakkaamiset jatkuvat.
Sunni-islamilainen hallitus painostaa kansalaisia -
noudattamaan muslimiperinteitä.
Se jättää vähemmistöt, kuten kristityt, sikhit, hindut ja bahait, -
elämään jatkuvassa Talebanin ankarien rangaistusten pelossa, -
vain koska he uskovat eri tavalla.
Meistä yksi valvoo aina yöt kävellen ympäriinsä ja rukoillen -
ja herättää toiset, jos Taleban koputtaa ovelle.
Afganistanin uskonvähemmistöt ovat katoamassa, USCIRF sanoo.
Viimeinen juutalainen lähti syyskuussa.
Komitea toivoo, että talouskriisiä ja halua saada tunnustus maailmalta -
käytetään rauhan ja tasa-arvon palauttamiseksi maahan.
Miten USA ja muut maat käyttävät niitä vipuvoimana -
rohkaistakseen Talebania pitämään oman osuutensa sopimuksesta, -
joka rauhanprosessissa sovittiin -
inklusiivisesta hallinnosta, ihmisoikeuksista ja suojelemisesta.
USCIRF:n mukaan Afganistania voi auttaa auttamalla pakolaisia.
Vuokranantajat voivat vuokrata heille asuntoja vaatimatta luottotietoja.
Voit tarjota lähistöllä asuville kyydin tai opettaa englantia.
Tärkeintä on rukoilla Afganistanin vainottujen puolesta.
Brody Carter, CBN News.
On hyvin tärkeää puolustaa uskonnonvapauksia maailmalla, -
mutta yleiset keinot ja lähestymistavat eivät toimi kaikissa maissa.
Kuten Jennifer Wishon raportoi, paras lähestymistapa on joskus -
opettaa lähimmäisenrakkautta.
Uskonnonvapauden edistäminen esimerkiksi Afganistanissa, -
Somaliassa ja Jemenissä vaatii luovuutta.
Esimerkiksi pakotteet voivat heikentää jo valmiiksi huteria hallintoja -
ja kurjistaa uskovien oloja ennestään. Otetaan esimerkiksi Syyria.
Uskontovähemmistöjen kyliä ja kaupunkeja on piiritetty.
Pyhäkköjä on töhritty ja tuhottu.
Jesidejä, kristittyjä ja muita vähemmistöjä on pidätetty ja kidutettu.
Joissakin tapauksissa rauhanvälitys- keinot voivat pelastaa koko yhteisön.
Jotkin valtiot yrittävät hävittää ainakin yhden uskontoryhmän.
Niitä ovat mm. Afganistan, Algeria, Azerbaidžan, -
Bahrain, Kiina, Komorit, Egypti, Eritrea, Indonesia, Iran, Irak, -
Malesia, Myanmar ja Pakistan.
Kulttuurin ymmärtäminen ja ahdingossa elävien kuunteleminen -
olisi hyvin hyödyllistä, sanovat asiantuntijat.
Pitää kuunnella muitakin kuin englantia puhuvaa eliittiä.
He eivät aina edusta parhaiten niitä, joita yritämme auttaa.
Maaseudulla asuvat, -
naiset, jotka mieltävät itsensä ja maailman eri tavalla.
Todeksi elettyjen uskontoperinteiden, todeksi eletyn konfliktin, -
esteiden ja niiden raivauskeinojen tuntemus löytyy yhteisöistä itsestään.
Täytyy myös ymmärtää paikallisia kulttuureja ja tapoja.
Sanomme aina, että libanonilainen kristitty on täysin tai hyvin erilainen-
kuin amerikkalainen kristitty jopa siinä, miten hän elää uskoaan.
USA:n uskonnonvapauskomissio antaa suosituksia diplomaateille.
Komission jäsenet uskovat, että niillä voidaan auttaa -
uskonvainoja kohtaavia jokapäiväisessä elämässä.
Jennifer Wishon, CBN News.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Siiloan allas, Temppelivuori, Daavidin kaupunki.
Mikä niitä yhdistää?
Jeesus. - Mahdollisesti.
Ai, et kysynyt minulta.
Katu, jota Jeesus ja juutalaiset kävelivät temppeliin Jerusalemissa -
on nyt kaivettu kaikkien nähtäville.
CBN:n Lähi-idän-toimituspäällikkö Chris Mitchell jatkaa.
Tämä "Raamatun ajan valtatie" -
johdatti muinoin pyhiinvaeltajat juutalaisten temppeliin.
Paikat, tapahtumat ja asukkaat, jotka tekevät Jerusalemista Jerusalemin -
keskittyvät kaikki tänne Daavidin kaupunkiin.
Täällä sijaitsevat Siiloan allas, Moorian vuori, Temppelivuori.
Pyhiinvaeltajien katu yhdistää niitä.
Ensimmäinen pysähdyspaikka pyhiinvaelluksella oli Siiloan allas.
Se oli kahden pitkän radan uima- altaan kokoinen rituaalikylpyallas.
He puhdistautuivat täällä ennen Temppelivuorelle menoa.
Historioitsija Josefuksen mukaan pyhiinvaellusjuhliin 2 000 vuotta sitten
saapui yli kaksi miljoonaa ihmistä. Suuri määrä kylpijöitä.
Altaalla Jeesus paransi sokean, kuten Johannes kertoo.
Allas oli tien alla, kunnes 15 vuotta sitten -
viemärivuoto johti kaivauksiin ja muun muassa altaan löytymiseen.
Arkeologit vahvistivat, että tässä on Siiloan allas.
He tietävät, missä Temppelivuori sijaitsee.
Daavidin kaupunki -säätiön Orensteinin mukaan tutkijat pohtivat, -
mitä kautta altaalta kuljettiin Temppelivuorelle.
Kaivauksia laajennettiin. Seisomme vastauksen päällä.
Seisomme muinaisella pyhiinvaeltajien kadulla.
Jeesus nousi temppelille juuri näitä kiviä pitkin.
Pyhiinvaeltajien kadun kaivausten ansiosta -
turistit voivat ensi kertaa 2 000 vuoteen -
kävellä koko matkan Siiloan altaalta Länsimuurille.
Heprean sanat ovat "alija l'regel" tai "ole regel".
Ymmärrämme sen hengellisesti "nousta ylös temppeliin, Jerusalemiin".
Mutta varsinaisella tapahtumapaikalla Raamatun sanat vasta heräävät eloon.
Varmasti huomaat, että kävelemme ylämäkeen.
Asiassa on muutakin.
Tämä oli aikansa Times Square.
Katu oli 3―5 kertaa leveämpi kuin tässä.
Sitä reunustivat molemmin puolin kaupat ja kojut.
Tämä oli Jerusalemin hengellinen, yhteisöllinen ja kaupallinen keskus.
Israelin museoviraston mukaan tien rakentaminen kesti 10 vuotta.
Sen rakennutti Pontius Pilatus vuosina 20―30 jKr.
Yksi haaste on se, että Jerusalem on elävä kaupunki.
Arkeologiset kerrokset ovat toinen toistensa päällä.
Nykyinen asutus ja kaikki muu on arkeologisten kerrosten päällä.
Kaivausjohtaja Ari Levy: kaivaminen on insinööritaidon voimannäyte.
Päämme päällä on moderni asuinalue. Emme halua sen luhistuvan.
Poistamme maata metrin kerrallaan -
ja laitamme tilalle tällaisen tuen.
Se kannattelee kaikkea yläpuolellamme olevaa.
Tiellä on monia täysin ehjiä osuuksia.
Toisin paikoin se on tuhoutunut, onhan historiassa myös väkivaltaa.
Roomalaiset tuhosivat Jerusalemin.
Jos kaikki olisi koskematonta, eihän se näyttäisi tuholta.
Kaivauksilta on löytynyt mm. juutalaiskapinan aikaisia kolikkoja -
ajalta ennen temppelin ja kaupungin tuhoa 70 jKr.
Mutta miksi juutalaiset löivät rihkamaa eivätkä aseita?
Orensteinilla on vastaus.
Asukkaat ymmärsivät, että kaupunkia kohtaa tuho.
Mutta he uskoivat, että heidän jälkeläisensä vielä palaisivat, -
löytäisivät kolikot ja ymmärtäisivät, -
että esi-isät elivät ja kuolivat vapaan Jerusalemin puolesta.
Nyt, 2 000 vuotta myöhemmin seisomme samaisella kadulla -
Jerusalemissa Israelin juutalaisvaltion pääkaupungissa.
Puolet kadusta avautuu yleisölle pian.
Koko reitti Siiloan altaalta Länsi- muurille avautuu parin vuoden päästä.
Silloin voi kokea itse, millaista oli palvella Jumalaa Jeesuksen aikana.
Chris Mitchell, CBN News, Daavidin kaupunki, Jerusalem.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Thaimaassa 9-vuotias buddhalaistyttö kutsuttiin katsomaan Superkirjaa.
Jakso muutti paitsi hänen elämänsä myös lähipiirin elämän.
Bam, 9, iloitsi muutosta lähelle Shalom-serkkuaan.
Se oli tosi kivaa. Me pelasimme yhdessä.
Kävimme pyöräilemässä, juoksemassa ja uimassa.
Täällä on tosi kiva asua.
Bam oli buddhalainen, Shalom kristitty.
Kerran Shalom kutsui Bamin seurakuntaan -
katsomaan Superkirja-jaksoa Naamanista.
Naamanilla oli spitaali. Palvelija kertoi hänelle Elisasta.
Elisa käski Naamanin peseytyä Jordanissa seitsemän kertaa.
Kun Naaman teki niin, spitaali katosi.
Bam kertoi ihmeestä isoäidilleen, joka myös oli buddhalainen.
Isoäiti pyysi Bamia rukoilemaan.
Isoäidin jalkoja särki. Hän tuskin pystyi kävelemään.
Rukoilin: "Isä Jumala, kiitos tästä päivästä."
"Paranna isoäidin jalat kokonaan."
Bam rukoili puolestani. Seuraavana aamuna kävelin taas normaalisti.
Kipu on poissa eikä ole palannut.
Ban jatkoi pyhäkoulussa käymistä serkkunsa kanssa.
Muutaman viikon päästä he katsoivat jakson Samuelista.
Silloin Bam rukoili ja tuli uskoon.
Koin, että Jumala kutsui minua niin kuin Samuelia.
Rukoilin opettajan kanssa. Pyysin Jeesusta sydämeeni.
Joka aamu ennen koulua Bam rukoili sisarustensa kanssa.
Hekin tulivat uskoon katsottuaan pyhäkoulussa Superkirjaa.
Olen iloinen, että sisaruksenikin tulivat katsomaan Superkirjaa.
Nyt hekin uskovat Jeesukseen. Opimme tuntemaan Hänet yhdessä.
Myös Bamin isoäidistä on tullut kristitty.
Superkirjan ansiosta opin tuntemaan Jumalan, -
isoäiti parani ja koko perheeni uskoo Jeesukseen.
Kiitos, että teitte meille Superkirjan.
Miten suloista! - Tässä kaikki tältä viikolta.
Käyttäydyimme aika hyvin. - Sinä käyttäydyit.
Ensi viikkoon, koko tiimin puolesta näkemiin ja Jumalan siunausta!